
                   Materijal  pripremio:  
Upravni odjel za gospodarenje imovinom i vlasničko – pravne odnose  
     
  
 
PRIJEDLOG ODLUKE 
O ODREĐIVANJU DJELATNOSTI KOJE ĆE SE OBAVLJATI
 U DIJELU POSLOVNE ZGRADE U ULICI CARA HADRIJANA 2 U OSIJEKU
 (CENTAR ZA POSJETITELJE TVRĐA)
 
O b r a z l o ž e n j e    
    

PRAVNI TEMELJ:   
 
[bookmark: _Hlk150502814]Člankom 3. stavkom 1. Zakona o zakupu i kupoprodaji poslovnoga prostora („Narodne novine“ br. 125/11, 64/15, 112/18) propisano je da gradsko vijeće može svojom odlukom propisati da se poslovni prostor u zgradama u vlasništvu grada koje se nalaze u određenim ulicama, dijelovima ulica ili na određenim trgovima može koristiti za obavljanje samo određenih djelatnosti.

Člankom 19. točkom 2. Statuta Grada Osijeka (Službeni glasnik Grada Osijeka broj 6/01, 3/0, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21 – pročišćeni tekst) propisano je da Gradsko vijeće Grada Osijeka donosi opće i druge akte kojima uređuje pitanja iz samoupravnog djelokruga Grada Osijeka. 
  
RAZLOZI UPUĆIVANJA I OCJENA STANJA:   
Grad Osijek vlasnik je poslovne zgrade naziva „Centar za posjetitelje Tvrđa“ u Ulici cara Hadrijana 2 u Osijeku, koja se nalazi na k.č.br. 6668/3, k.o. Osijek.
[bookmark: _Hlk155345173]Projekt rekonstrukcije i sanacije „Centra za posjetitelje Tvrđa“ financiran je u okviru ITU mehanizma Operativnog programa Konkurentnost i kohezija (OPKK) te je sukladno istom Grad Osijek potpisao s Ministarstvom regionalnog razvoja i fondova Europske unije (MRRFEU) i Središnjom agencijom za financiranje i ugovaranje programa i projekata Europske unije (SAFU) 19. lipnja 2020. Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. „Centar za posjetitelje Tvrđa“, referentni broj KK.06.2.2.05.0001 (KLASA: 910-04/20-01/4, URBROJ: 2158/01-08-01/04-20-16). Dodatak br. 1 ovome ugovoru zaključen je 28. srpnja 2022., a čime je produženo razdoblje provedbe projekta do 30. studenoga 2022. te Dodatak br. 2 ovome ugovoru sklopljenim 10. siječnja 2024., kojim je u svrhu kvalitetnije buduće financijske održivosti izvršena prenamjena dijela prostora i povećanje prostora predviđenog za komercijalne sadržaje.
Navedenim Ugovorom o dodjeli bespovratnih sredstava za projekt „Centar za posjetitelje Tvrđa“,  i njegovim dodatcima, definirane su sve bitne stavke neophodne za provedbu ugovora, između ostalih i namjene obnovljenih prostora zgrade Centra za posjetitelje Tvrđa.
[bookmark: _Hlk108765788]Grad Osijek kao korisnik bespovratnih sredstava podnio je u rujnu 2023. SAFU-u kao Posredničkom tijelu razine 2 (PT2) Zahtjev za velikom izmjenom Ugovora sukladno čl. 24. Općih uvjeta Ugovora. Velika izmjena projekta odnosila se na izmjenu namjene prostora obnovljene zgrade Centra za posjetitelje Tvrđa ugovorene nakon završetka provedbe projekta.
Naime, projektom „Centar za posjetitelje Tvrđa“, obnovljeno je brownfield područje od ukupno 17.531,00 m², pri čemu je u objektu prvobitno bila predviđena raspodjela prostora na tri cjeline od kojih je za komercijalne sadržaje predviđeno 336,78 m² i to: prostor za cikloturiste (servis i spremište za bicikle) površine 104,94 m² i trgovački prostor površine 231,84 m², te informativno - edukativni i izložbeni prostor i prostor za turističke zajednice površine 272,30 m². U svrhu kvalitetnije buduće financijske održivosti predložena je prenamjena dijela prostora, a koja je i prihvaćena od strane SAFU-a) i MRRFEU, sklapanjem gore navedenog Dodatka 2. Ugovoru o dodjeli bespovratnih sredstava, na način da je izvršena prenamjena dijela prostora koji je predviđen za informativno-edukativne svrhe i turističke zajednice te njegovo smještanje u prostor ranije predviđen za cikloturiste površine 104,94 m² dok bi dio za komercijalne sadržaje bio povećan za dio koji je ranije bio predviđen za informativno-edukativne svrhe i turističke zajednice te bi ukupno za komercijalne sadržaje bio predviđen prostor površine 504,14 m².

[bookmark: _Hlk156469898]Budući da se radi o novoobnovljenom prostoru koji svojim izgledom, kulturnim i povijesnim značajem nije prikladan za obnašanje većine komercijalnih djelatnosti, a upravo blizina Tvrđe u kojoj se nalaze Muzej Slavonije, Gradske galerije Osijek i ostali objekti kulturne namjene, izdvaja ovaj prostor kao odgovor na potrebu za proširenjem kulturnih sadržaja u našem gradu. 

Prema Odluci o Nacionalnoj klasifikacijskoj djelatnosti – NKD 2007 („Narodne novine“ br. 58/07 i 72/07) ovaj je prostor pogodan za umjetničke djelatnosti, na način propisan Područjem „R – Umjetnost, zabava i rekreacija“ i to:

· [bookmark: _Hlk156219320]Odjeljak 90 - Kreativne, umjetničke i zabavne djelatnosti
· 90.01 - Izvođačka umjetnost
· 90.02 - Pomoćne djelatnosti u izvođačkoj umjetnosti
· 90.03 - Umjetničko stvaralaštvo
· 90.04 - Rad umjetničkih objekata

· Odjeljak 91 - Knjižnice, arhivi, muzeji i ostale kulturne djelatnosti
· 91.01 - Djelatnosti knjižnica i arhiva
· 91.02 - Djelatnost muzeja
· 91.03 - Rad povijesnih mjesta i građevina te sličnih zanimljivosti za posjetitelje

S obzirom na samu vrstu prostora, djelatnost pod Odjeljkom 91 - razred „91.04 - Djelatnost botaničkih vrtova i zooloških vrtova i prirodnih rezervata“ nije moguća niti primjerena za obavljanje u navedenom poslovnom prostoru, te se ista isključuje iz mogućih djelatnosti.

Člankom 40. Odluke o uvjetima i postupku davanja u zakup poslovnih prostora (Službeni Glasnik Grada Osijeka br. 13A/20), (dalje u tekstu : Odluka) poslovni prostori kojima gospodari Grad Osijek razvrstani su u četiri zone te  „Centar za posjetitelje Tvrđa“ pripada u 3. zonu, a predložene djelatnosti iz Područja„R – Umjetnost, zabava i rekreacija“ i to: Odjeljak 90 i Odjeljak 91 pripadaju djelatnosti umjetničkih radionica navedenih u članku 45. Odluke i za koje je predviđen početni iznos zakupnine u iznosu od 0,53 EUR/m². 

Kako se radi o novoobnovljenom reprezentativnom prostoru, predlaže se da se iznos početne mjesečne zakupnine na javnom natječaju, odredi u iznosu od 2,00 EUR/m². 


FINANCIJSKA SREDSTVA:   

    Za provođenje odluke nisu potrebna sredstva iz Proračuna Grada Osijeka. 


-NACRT-

Na temelju članka 3. stavka 1. Zakona o zakupu i kupoprodaji poslovnoga prostora („Narodne novine“ br. 125/11, 64/15, 112/18) i članka 19. točke 2. Statuta Grada Osijeka (Službeni glasnik Grada Osijeka broj 6/01, 3/0, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21 – pročišćeni tekst) Gradsko vijeće Grada Osijeka na __. sjednici održanoj dana ______ 2024., donijelo je    



    
Odluku
 o određivanju djelatnosti koje će se obavljati
u dijelu poslovne zgrade u Ulica cara Hadrijana 2 u Osijeku 
(Centar za posjetitelje Tvrđa)
  
  
I.   
 	Utvrđuje se da su Grad Osijek, Ministarstvo regionalnog razvoja i fondova Europske unije i Središnja agencija za financiranje i ugovaranje programa i projekata Europske unije potpisali Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. naziva „Centar za posjetitelje Tvrđa“, referentni broj KK.06.2.2.05.0001 (KLASA: 910.04/20-01/4, URBROJ: 2158/01-08-01/04-20-16) 19. lipnja 2020., Dodatak br. 1 ovome ugovoru 28. srpnja 2022., kojim je produženo razdoblje provedbe projekta do 30. studenoga 2022., te Dodatak br. 2 ovome ugovoru 10. siječnja 2024. kojim je u svrhu kvalitetnije buduće financijske održivosti izvršena prenamjena dijela prostora i povećanje prostora predviđenog za komercijalne sadržaje.

II. 
 	 Gradsko vijeće Grada Osijeka propisuje da se u dijelu zgrade „Centra za posjetitelje Tvrđa“ u Ulici cara Hadrijana 2 u Osijeku, površine 504,14 m²,  može obavljati djelatnost koja je po Odluci o Nacionalnoj klasifikacijskoj djelatnosti – NKD 2007 („Narodne novine“ br. 58/07 i 72/07) propisana u području „R – Umjetnost, zabava i rekreacija“ i to:
· Odjeljak 90 - Kreativne, umjetničke i zabavne djelatnosti
· 90.01 - Izvođačka umjetnost
· 90.02 - Pomoćne djelatnosti u izvođačkoj umjetnosti
· 90.03 - Umjetničko stvaralaštvo
· 90.04 - Rad umjetničkih objekata
· Odjeljak 91 - Knjižnice, arhivi, muzeji i ostale kulturne djelatnosti
· 91.01 - Djelatnosti knjižnica i arhiva
· 91.02 - Djelatnost muzeja
· 91.03 - Rad povijesnih mjesta i građevina te sličnih zanimljivosti za
 posjetitelje


III.
Predmetni prostor bit će ponuđen na javnom natječaju Grada Osijeka za obavljanje djelatnosti iz točke II. ove odluke, a početni iznos mjesečne zakupnine određuje se u iznosu od 2,00 EUR/m².

IV. 
 	Ova odluka stupa na snagu osmog dana od dana objave u Službenom glasniku Grada Osijeka.


KLASA: 372-01/24-01/1
URBROJ: 2158-1-
Osijek, _______ 2024.



 	 	 	 	 	 	 	   PREDSJEDNIK GRADSKOGA VIJEĆA 
 	  
 	 	 	 	 	 	 	   	      prof. dr. sc. Tihomir Florijančić
 	 	 	 	 	 	 	 	       	 
     

